AIŠKINAMASIS RAŠTAS

Dėl Molėtų rajono savivaldybės tarybos 2022 m.vasario 24 d. sprendimo Nr. B1-26 "Dėl Molėtų rajono savivaldybės bendrojo ugdymo mokyklų tinklo pertvarkos 2022-2026 metų bendrojo plano patvirtinimo" pakeitimo

**1. Parengto tarybos sprendimo projekto tikslai ir uždaviniai**

Siūlomo savivaldybės tarybos sprendimo projekto tikslas – pakeisti Molėtų rajono savivaldybės bendrojo ugdymo mokyklų tinklo pertvarkos 2022-2026 metų bendrojo plano 1 priedą taip, kad planas atitiktų Lietuvos Respublikos Vyriausybės 2011 m. birželio 29 d. nutarimu Nr. 768 ,,Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ nustatytus kriterijus. Lietuvos švietimo, mokslo ir sporto ministerija nesutinka su Molėtų rajono savivaldybės tarybos sprendimu savo lėšomis finansuoti Molėtų r. Alantos gimnazijos ir Molėtų r. Giedraičių Antano Jaroševičiaus gimnazijos III -IV gimnazijines klases, jeigu jose mokysis mažesnis už minimalų (12 mokinių) mokinių skaičius, Molėtų r. Giedraičių Antano Jaroševičiaus gimnazijos Joniškio skyriaus jungtinę pradinę klasę, jeigu joje mokysis mažesnis už minimalų (8 mokiniai) mokinių skaičius ir neteikia Europos struktūrinių fondų agentūrai teigiamos išvados apie Molėtų rajono savivaldybės bendrojo ugdymo mokyklų pertvarkos 2022-2026 m. plano atitikimą Lietuvos Respublikos Vyriausybės nutarimu nustatytiems mokyklų tinklo pertvarkos kriterijams. Tai užkerta kelią Molėtų rajono savivaldybei siekti patekimo į Tūkstantmečio mokyklų programos įgyvendinimo I etapą.

Be to rengiamame Lietuvos Respublikos Vyriausybės nutarimo „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“ projekte žadama įrašyti nuostatą neregistruoti nepilnų klasių Mokinių registre. Tai reikštų, kad Savivaldybė negalėtų suformuoti Mokymo lėšų poreikio 2022-2023 m. m. poreikio ataskaitos.

Molėtų r. Giedraičių Antano Jaroševičiaus gimnazijos ir Molėtų r. Alantos gimnazijos tarybos siūlomiems mokyklų tinklo pertvarkos plano pakeitimams pritarė.

**2. Siūlomos teisinio reguliavimo nuostatos.**

 Priėmus šį sprendimą, atsirastų galimybė siekti teigiamos Lietuvos Respublikos švietimo, mokslo ir sporto ministerijos išvados apie Molėtų rajono savivaldybės bendrojo ugdymo mokyklų pertvarkos 2022-2026 m. plano atitikimą Lietuvos Respublikos Vyriausybės nutarimu nustatytiems mokyklų tinklo pertvarkos kriterijams ir siekti Savivaldybės dalyvavimo Tūkstantmečio mokyklų programos I etape. Lietuvos Respublikos Vyriausybei priėmus nutarimą neregistruoti nepilnų klasių Mokinių registre, neformuodama tokių klasių Savivaldybė išvengs didelių problemų 2022-2023 m. m. pradžioje. organizuodama ugdymo procesą ir tvirtindama Savivaldybės Mokymo lėšų poreikio ataskaitą.

 **3. Laukiami rezultatai.**

 Molėtų rajono savivaldybė bus įtraukta į Tūkstantmečio mokyklų programos įgyvendinimo I etapą ir Savivaldybės 2022-2023 m. m. Mokymo lėšų poreikio ataskaita bus patvirtinta.

 **4. Lėšų poreikis ir jų šaltiniai.**

Nėra.

 **5. Kiti sprendimui priimti reikalingi pagrindimai, skaičiavimai ir paaiškinimai.**